4Įsakymai ir potvarkiai

|  |
| --- |
|  |



**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL FINANSAVIMO SKYRIMO PROJEKTUI, ĮGYVENDINAMAM PAGAL**

**2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**7 PRIORITETO „KOKYBIŠKO UŽIMTUMO IR DALYVAVIMO DARBO RINKOJE SKATINIMAS“ 7.3.1 KONKRETŲ UŽDAVINĮ „PADIDINTI GYVENTOJŲ, YPAČ ILGALAIKIŲ IR NEKVALIFIKUOTŲ BEDARBIŲ BEI NEĮGALIŲJŲ, UŽIMTUMĄ“**

2014 m. gruodžio 15 d. Nr. A1-648

Vilnius

Vadovaudamasi 2014–2020 metų iš Europos Sąjungos fondų lėšų planuojamų bendrai finansuoti valstybės projektų atrankos laikinosios tvarkos aprašo, patvirtinto Lietuvos Respublikos Vyriausybės 2013 m. spalio 30 d. nutarimu Nr. 998 „Dėl 2014–2020 metų iš Europos Sąjungos fondų lėšų planuojamų bendrai finansuoti valstybės projektų atrankos laikinosios tvarkos aprašo patvirtinimo“, 12 punktu, Lietuvos Respublikos socialinės apsaugos ir darbo ministro 2014 m. lapkričio 7 d. įsakymu Nr. A1-541 „Dėl 2014–2020 metų iš Europos Sąjungos fondų lėšų planuojamų bendrai finansuoti valstybės projektų, skirtų įgyvendinti 2014–2020 m. Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 7.3.1 konkretų uždavinį „Padidinti gyventojų, ypač ilgalaikių ir nekvalifikuotų bedarbių bei neįgaliųjų, užimtumą“, sąrašo Nr. 2 patvirtinimo“ ir Europos socialinio fondo agentūros 2014 m. gruodžio 3 d. Projektų tinkamumo finansuoti vertinimo ataskaita Nr. 2014-SADM-A004:

1. S k i r i u šio įsakymo priede nurodytam iš Europos Sąjungos fondų lėšų bendrai finansuojamam projektui „Vyresnio amžiaus bedarbių rėmimas“ iki 70 000 000,00 litų (septyniasdešimties milijonų litų) finansavimą iš 01.02 programos „Užimtumo didinimas“ 01002010110 priemonės „Derinant darbo pasiūlą ir paklausą remti bedarbių integraciją į darbo rinką (profesinis mokymas, parama darbo vietai steigti)“ (funkcinės klasifikacijos kodas – 10.05.01.01, finansavimo šaltinių kodai: 1.3.2.7.1 (Europos Sąjungos lėšos), 1.2.2.7.1 (valstybės biudžeto lėšos), iš jų: Europos Sąjungos fondų lėšų – iki 52 952 900,00 litų (penkiasdešimt dviejų milijonų devynių šimtų penkiasdešimt dviejų tūkstančių devynių šimtų litų), valstybės biudžeto lėšų − iki 17 047 100,00 litų (septyniolikos milijonų keturiasdešimt septynių tūkstančių vieno šimto litų) 2014–2020 m. Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 7.3.1 konkrečiam uždaviniui „Padidinti gyventojų, ypač ilgalaikių ir nekvalifikuotų bedarbių bei neįgaliųjų, užimtumą“ įgyvendinti.

2. Šis sprendimas gali būti apskųstas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Socialinės apsaugos ir darbo ministrė | Algimanta Pabedinskienė |